Al-Attiyah se Hilux brul weerNasser Al-Attiyah. Foto: Franck Fife/AFP. Katar se Nasser Al-Attiyah het vanjaar reeds ’n rits Dakar-skofte in sy Suid-Afrikaans geboude Hilix gewen, maar Stephane Peterhansel volg sy vordering steeds deur net af en toe in sy Mini se truspieëltjie te kyk. Al-Attiyah het gister sy vierde skof van die veldtydren gewen toe hy die sneltrajek van 375 km in net minder as drie uur kafgedraf het. Hy is egter steeds meer as vier minute stadiger as Peterhansel op die algehele punteleer. Suid-Afrika se Giniel de Villiers het weer eens die wind van voor met vier pap bande gekry. “Ja, dit was nog ŉ teleurstellende dag. ŉ Mens probeer so hard om tyd op te maak; ons het al 18 pap bande in hierdie Dakar-ren gehad,” het ŉ gefrustreerde De Villiers gesê.